**Descrierea Direcției Generale de Asistență Socială și Protecția Copilului Ialomița și rolul instituției ca promotor al proiectului ”VIP – PLUS „Voluntariat – Inițiative – Profesionalism pentru calitate în serviciile de zi destinate copiilor din comunitățile vulnerabile”, cod PN1020**

Direcţia Generală de Asistenţă Socială şi Protecţia Copilului Ialomiţa este principalul furnizor de servicii sociale de la nivelul judetului Ialomița, fiind o instituţia publică cu personalitate juridică, înfiinţată în subordinea Consiliului Judeţean Ialomiţa.

La începutul existenței sale, în anul 1997, instituția, la momentul acela sub denumirea de Direcția Generală pentru Protecția Drepturilor Copilului Ialomița, oferea protecție doar copiilor aflați in dificultate, iar ulterior, din anul 2005 și-a extins aria de intervenție asigurând măsuri de asistenţă socială în domeniul protecţiei copilului, familiei, persoanelor singure, persoanelor vârstnice, persoanelor cu handicap, precum şi a oricăror persoane aflate în nevoie.

O preocupare deosebită a instituției este reprezentată de dezvoltarea şi diversificarea serviciilor sociale specializate, în funcţie de nevoile identificate, cu scopul prioritar de a menţine funcționalitatea socială a persoanei, urmărind reinserţia acesteia în mediul propriu de viaţă, familial şi comunitar. Acest lucru se realizează îndeosebi prin accesarea de fonduri interne și externe nerambursabile, considerate de D.G.A.S.P.C. Ialomița o oportunitate pentru reorganizarea/restructurarea unor servicii de tip vechi (destinate copiilor sau persoanelor adulte cu dizailități), dar și pentru înființarea unora noi, în acord cu prevederile strategiilor naționale privind drepturile diferitelor categorii de persoane vulnerabile.

În demersul de dezvoltare și furnizare de servicii, DGASPC Ialomița a acordat o atenție deosebită atât dezvoltării parteneriatului cu instituții publice și cu organizațiii private, dar și atragerii de voluntari, considerând că aceștia sunt o resursă importantă în activitățile derulate cu grupurile vulnerabile.

DGASPC Ialomița pune, de asemenea, un accent deosebit pe protecția și promovarea drepturilor persoanelor provenite din grupuri vulnerabile, încurajând atât abilitarea acestora pentru rezolvarea problemelor specifice, cât și solidaritatea socială și responsabilizarea comunităților, în vederea incluziunii sociale a acestor categorii de persoane.

Un astfel de demers îl reprezintă si implementarea în județul Ialomița a proiectului ”VIP – PLUS „Voluntariat – Inițiative – Profesionalism pentru calitate în serviciile de zi destinate copiilor din comunitățile vulnerabile”, cod PN1020, in care DGASPC Ialomita are calitatea de promotor (PP). In aceasta calitate, DGASPC Ialomita va asigura pe parcursul celor 24 de luni de implementare a proiectului managementul acestuia, avand pe langa rolul de implementare a activitatilor proiectului la nivelul a trei centre din judet si pe cel de coordonare a partenerilor din proiect (DGASPC Arad, DGASPC Buzau, DGASPC Mures si CRIPS Bucuresti) si mentinere a legaturii cu OP. Sustinerea celor 3 centre de zi din județ, si anume: Centrul de Îngrijire de Zi Slobozia, Centrul Multifuncțional - Cartier Bora și Centrul de Zi Făcăeni, se va concretiza în elaborarea și aplicarea unor metodologii și instrumente specifice, in formarea șefilor de centre, a personalului angajat, dar și a reprezentanților autorităților publice locale și a altor categorii de specialiști si dotarea centrelor cu echipamente. De asemenea, având în vedere că la nivelul județului Ialomița trăiesc comunități importante de romi și acestea se confruntă în continuare cu o serie de probleme referitoare la accesul la educație și discriminare, DGASPC Ialomița își propune, în cadrul proiectului, să contribuie la prevenirea și combaterea oricărei forme de discriminare a romilor, prin introducerea unor metode inovative de integrare a locuitorilor de etnie romă și schimbarea mentalităților și atitudinii populației majoritare față de aceștia. Prin activitățile derulate în cadrul proiectului ”VIP – PLUS „Voluntariat – Inițiative – Profesionalism pentru calitate în serviciile de zi destinate copiilor din comunitățile vulnerabile”, cod PN1020, echipa de specialiști va susține creșterea sanselor de incluziune școlară și socială pentru un număr de 95 de copii, înscriși în cadrul celor 3 centre de zi, dar și a nivelului de conștientizare și sensibilizare a populației majoritate în legătura cu problematica persoanelor de etnie romă.

**Pentru informații suplimentare:**

Persoană de contact: Paul Marcu – manager de proiect/director general al DGASPC Ialomița

www.dpcialomita.ro

[www.eeagrants.ro](http://www.eeagrants.ro) [www.frds.ro](http://www.frds.ro/)